བོད་ཀྱི་༸སྐྱབས་མགོན་ཏཱ་ལའི་བླ་མ་མཆོག་ནི་འཛམ་གླིང་ནང་ཞི་བདེར་དགའ་བའི་མི་ཚང་མས་བརྩི་བཀུར་ཆེན་པོ་ཞུ་ཡུལ་ཞིག་ཡིན།གོང་དུ་གསུངས་པ་ལྟར།ལྷོ་ཨ་ཕི་རི་ཀའི་གཞུང་གིས་༸གོང་ས་ཏཱ་ལའི་བླ་མ་མཆོག་ལ་མཐོང་མཆན་འབུལ་ལམ་མ་ཞུས་པར་བརྟེན།ཡུལ་དེའི་ཀེབ་ཊོན་གྲོང་ཁྱེར་ནང་འཚོགས་རྒྱུའི་ནོ་བྷེལ་ཞི་བདེའི་ལྷན་ཚོགས་སུ་ནོ་བེལ་ཞི་བདེའི་གཟེངས་རྟགས་བཞེས་མྱོང་མཁན་ང་ཚོ་བུད་མེད་ཚང་མས་ལྷན་ཚོགས་དེར་བཅར་རྒྱུ་མིན་པའི་ཐག་གཅོད་བྱས་ཡོད།དེ་རྗེས་ནོ་བྷེལ་ཞི་བདེའི་གཟེངས་རྟགས་བཞེས་མྱོང་མཁན་སྐྱེས་པ་ཚོས་རྒྱབ་སྐྱོར་གནང་བར་བརྟེན།ད་ལྟའི་འཆར་ཁུལ་དེར་འཚོགས་འཆར་ཡོད་པའི་ནོ་བྷེལ་ཞི་བདེའི་ལྷན་ཚོགས་གནས་སྐབས་ཕྱིར་བསྡུ་གནང་དགོས་ཐུག་ཡོད།གནས་ཚུལ་འདི་ལྟ་བུ་དེ་སྔ་ཀོ་སི་ཊ་རི་ཀའི་ནང་བྱུང་ཡོད།ཡུལ་དེར་ཞི་བདེའི་ལྷན་ཚོགས་གོ་སྒྲིག་གནང་སྐབས་སྲིད་གཞུང་གིས་བོད་ཀྱི་༸སྐྱབས་མགོན་ཏཱ་ལའི་བླ་མ་མཆོག་ལ་མཐོང་མཆན་འབུལ་ལམ་མ་ཞུས་སྟབས།ང་ཚོས་ལྷན་ཚོགས་སུ་བཅར་རྒྱུ་མིན་པའི་ཐག་གཅོད་བྱས་པར་བརྟེན་ལྷན་ཚོགས་ཕྱིར་བསྡུ་གནང་དགོས་ཐུག་ཡོད།འབྱུང་འགྱུར་ཡང་ནོ་བྷེལ་ཞི་བདེའི་ལྷན་ཚོགས་གང་དུ་འཚོགས་ཀྱང་བོད་ཀྱི་༸སྐྱབས་མགོན་ཏཱ་ལའི་བླ་མ་མཆོག་ངེས་པར་དུ་ལྷན་ཞུགས་མཛད་ཐུབ་པ་དགོས།དེ་འདྲ་མ་བྱུང་ཚེ་ང་ཚོ་ཡང་འགྲོ་རྒྱུ་མིན།ཞེས་གསུངས་པ་དང་།